open-index/open-wikipedia-markdown huggingface dataset:
উলট চন্ডাল

**উলোট চণ্ডাল** বা **গ্লোরিওসা সুপাবা** (বৈজ্ঞানিক নাম: *Gloriosa superba*) হল কলচিকেসিয়ে পরিবারের সপুষ্পক উদ্ভিদের একটি প্রজাতি। ইংরেজি ভাষায় এর প্রচলিত নামসমূহ হলঃ **ফ্রেইম লিলি** (শিখা লিলি), **ক্লাইমবিং লিলি** (পর্বতারোহণ লিলি), **ক্রিপিং লিলি** (প্রলম্বন লিলি), **গ্লোরি লিলি** (মহিমা লিলি), **গ্লোরিওসা লিলি** (গৌরবময় লিলি), **টাইগার ক্লাও** (টাইগার নখর) এবং **ফায়ার লিলি** (অগ্নি লিলি)। বিশ্বকবি রবীন্দ্রনাথ ঠাকুর এই ফুলের **অগ্নিশিখা** নামটির প্রবর্তন করেন। এটি এক ধরনের লতানো উদ্ভিদ, যা পাতার ডগাস্থিত আকর্ষির সাহায্যে বেয়ে ওঠে।

## বিবরণ
ফুলের পাপড়ির গোড়ার দিক হলুদ আর উপরের দিকে  গাঢ় লাল রঙের হয়। এই ফুলের গাছ ৬ থেকে ৮ ফুট পর্যন্ত লম্বা হতে পারে। ছায়াঘেরা অথবা যেখানে সব সময় সূর্যালোক থাকে দুই জায়গায় জন্মায়। লাল এবং উজ্জ্বল হলুদ এই দুই রং এ দেখা যায়। এই গাছের সমস্ত অংশ বিষাক্ত।

## বিস্তৃতি
আফ্রিকা, বাংলাদেশ, ভারত, শ্রীলঙ্কা, মায়ানমার, ভিয়েতনাম, মালয় পেনিনসুলা ইত্যাদি দেশে জন্মে।

## গুণাগুণ
এর মূল পেটের পীড়া সারাতে উপকারী। অর্শ্বরোগের রক্তস্রাব কমাতে ও তৃষ্ণা নিবারণ করে।
## চিত্রশালা

File:Gloriosa superba flowers and leaves at madikai in Kasaragod.jpg|Gloriosa superba
File:Gloriosa superba at Madikai Ambalathukara in Kasaragod.jpg|Gloriosa superba (flame lily)
File:Gloriosa superba at madikai Kasaragod 01.jpg|Gloriosa superba (fire lily)
File:Gloriosa superba at Madikai Ambalathukara ofKasaragod.jpg|Gloriosa superba flower


## তথ্যসূত্র

বিষয়শ্রেণী:ফুল
বিষয়শ্রেণী:বাংলাদেশের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:বিষাক্ত উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
চন্দ্রমল্লিকা

**চন্দ্রমল্লিকা** (; কখন কখন mums অথবা chrysanths  ও বলা হয়, বৈজ্ঞানিক নাম: *Chrysanthemum indicum L.*) একটি অতি পরিচিত ফুল। এই ফুলের অনেকগুলো প্রজাতি রয়েছে। বেশিরভাগ প্রজাতির উৎপত্তি পূর্ব এশিয়া থেকে এবং এই ফুলের বৈচিত্র্যের কেন্দ্রস্থল হল চিনে। এটি বাণিজ্যিকভাবে চাষাবাদ হয়। বিভিন্ন রংয়ের এই ফুলগুলোর আন্তর্জাতিক বাণিজ্যমূল্য রয়েছে প্রথম সারিতে। অক্টোবরে কুঁড়ি আসে এবং নভেম্বরে ফুল ফোটে৷ গাছে ফুল তাজা থাকে ২০ থেকে ২৫ দিন৷ ফুলদানি সাজানোর জন্য লম্বা ডাঁটাসহ এবং মালা গাঁখার জন্য ডাঁটা ছাড়া ফুল তোলা হয়। অন্যান্য স্থানীয় নামের মধ্যে - চন্দ্রমুখী, chrysanthemum, Gul dawoodi উল্লেখযোগ্য।

## নামকরণ
চন্দ্রমল্লিকার ইংরেজি প্রতিশব্দ *ক্রিস্যানথিমাম*। শব্দটি গ্রীক থেকে এসেছে। *ক্রিসস* অর্থ 'সোনা' এবং *এনথিমাম* অর্থ 'ফুল'।

এ গাছ ৫০ থেকে ১৫০ সেন্টিমিটার পর্যন্ত উঁচু হয়ে থাকে। বৃহদাকৃতির ফুলগুলো সচরাচর সাদা, হলুদ অথবা পটল বর্ণের হয়। ফুলটির অপর একটি নাম হল 'সেবতি' ।

## প্রজাতি
বাংলাদেশ তিনটি প্রজাতি বিশেষভাবে পরিচিত যথা- তিন রঙা চন্দ্রমল্লিকা, তোরা চন্দ্রমল্লিকা, মালীর চন্দ্রমল্লিকা। 
চন্দ্রমল্লিকার বিভিন্ন জাত রয়েছে। বাণিজ্যিকভিত্তিতে যেগুলোর চাষ হয়, সেগুলোকে প্রধানত দুই শ্রেণীতে ভাগ করা হয় – ছোট ও বড়৷ 
* ছোট প্রজাতি - বাসন্তী (জলদি জাত) – উজ্জ্বল হলুদ, মেঘামী (ঐ) – হালকা বেগুনী, উনা (নাবিজাত) – হালকা গোলাপী
* বড় প্রজাতি - চন্দমা, স্নোবল, সোনার বাংলা, রোজডে, পুইসা পকেট

## চিত্রশালা

Image:চন্দ্র_মল্লিকা.jpg
Image:Chrysanthemum Bunch Closeup 3264px.jpg
Image:Chrysanthemum_sp.jpg


## তথ্যসূত্র

বিষয়শ্রেণী:ফুল
বিষয়শ্রেণী:ঔষধি উদ্ভিদ
বিষয়শ্রেণী:জাপানের জাতীয় প্রতীক
বিষয়শ্রেণী:উদ্যান উদ্ভিদ
বিষয়শ্রেণী:শাক
বেঙ্গল ইনস্টিটিউট অব সায়েন্স অ্যান্ড টেকনোলজি

**বেঙ্গল ইনস্টিটিউট অব সায়েন্স অ্যান্ড টেকনোলজি** পশ্চিমবঙ্গের পুরুলিয়া জেলার একটি বেসরকারি কলেজ। অবস্থান পুরুলিয়া-জামসেদপুর রোডের ধারে দুলমিতে। বর্ধমান বিশ্ববিদ্যালয়ের অধীনস্থ এই কলেজটির প্রতিষ্ঠা ২০০১ সালে। এখানে বিবিএ (স্নাতক) ও বিসিএ (স্নাতক) পড়ানো হয়। 
 
## তথ্যসূত্র

* শ্রীনিবাস মিশ্র, প্রবন্ধ *পুরুলিয়া জেলার উচ্চশিক্ষা* : *পশ্চিমবঙ্গ* পত্রিকা, পুরুলিয়া জেলা সংখ্যা, জ্যৈষ্ঠ-বৈশাখ, ১৪১৪ (জুন ২০০৭), তথ্য ও সংস্কৃতি বিভাগ, পশ্চিমবঙ্গ সরকার

## বহিঃসংযোগ
* বেঙ্গল ইনস্টিটিউট অব সায়েন্স অ্যান্ড টেকনোলজির তথ্য – বর্ধমান বিশ্ববিদ্যালয়ের ওয়েবসাইট থেকে 

বিষয়শ্রেণী:পুরুলিয়া জেলার শিক্ষাপ্রতিষ্ঠান
পুরুলিয়া হোমিওপ্যাথিক মেডিক্যাল কলেজ ও হাসপাতাল

**পুরুলিয়া হোমিওপ্যাথি মেডিক্যাল কলেজ ও হাসপাতাল** পশ্চিমবঙ্গের পুরুলিয়া জেলার একটি প্রাইভেট হোমিওপ্যাথিক  মেডিকেল কলেজ ও হাসপাতাল যা কাউন্সিল অব হোমিওপ্যাথি বা সিসিএইচ অনুমোদিত এই কলেজটি ১৯৯৮ সাল থেকে বর্ধমান বিশ্ববিদ্যালয়ের অধীনে বিএইচএমসি কোর্স পড়ানোর অনুমোদন পায়,যা পরে West Bengal University of Health Science এর অনুমোদন পায়।
প্রথম দিকে কাউন্সিল অব হোমিওপ্যাথি, ওয়েস্ট বেঙ্গল-এর অধীনে ১৯৮১ সাল থেকে ডিএমএস ও পরে ডিওএইচএমএস পড়ানোর অনুমোদন ছিল এই কলেজ পরে বি এইচ এম এস পড়ানোর অনুমোদন পায় কারণ আগের কোর্স গুলো বন্ধ হয়ে যায় ও পরে সারা ভারতের সমস্ত কলেজের মতো সাড়ে পাঁচ বছরের BHMS কোর্স চালু হয়। কলেজ প্রতিষ্ঠায় বিশিষ্ট হোমিওপ্যাথি চিকিৎসক স্বামী মায়েশানন্দ (সমর মহারাজ), ডক্টর গৌরীনাথ মুখোপাধ্যায়, ডক্টর ভৈরব মাহাতো ও ডক্টর পূর্ণচন্দ্র মাহাতোর ভূমিকা ছিল উল্লেখযোগ্য। কলেজের বর্তমান আসন সংখ্যা ৫০।

## তথ্যসূত্র

* শ্রীনিবাস মিশ্র, প্রবন্ধ *পুরুলিয়া জেলার উচ্চশিক্ষা* : *পশ্চিমবঙ্গ* পত্রিকা, পুরুলিয়া জেলা সংখ্যা, জ্যৈষ্ঠ-বৈশাখ, ১৪১৪ (জুন ২০০৭), তথ্য ও সংস্কৃতি বিভাগ, পশ্চিমবঙ্গ সরকার

## বহিঃসংযোগ
* পুরুলিয়া হোমিওপ্যাথিক মেডিক্যাল কলেজ ও হাসপাতাল সম্পর্কিত তথ্য 

বিষয়শ্রেণী:১৯৮৩-এ পশ্চিমবঙ্গে প্রতিষ্ঠিত
বিষয়শ্রেণী:১৯৮০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:হোমিওপ্যাথি হাসপাতাল
বিষয়শ্রেণী:১৯৮০-এ প্রতিষ্ঠিত হাসপাতাল
বিষয়শ্রেণী:পশ্চিমবঙ্গের হাসপাতাল
বিষয়শ্রেণী:পুরুলিয়া জেলার বিশ্ববিদ্যালয় ও কলেজ
বিষয়শ্রেণী:পশ্চিমবঙ্গের হোমিওপ্যাথি চিকিৎসা মহাবিদ্যালয়
বিষয়শ্রেণী:পশ্চিমবঙ্গ স্বাস্থ্য বিজ্ঞান বিশ্ববিদ্যালয়ের অধিভুক্ত প্রতিষ্ঠান
পুরুলিয়া পলিটেকনিক

**পুরুলিয়া পলিটেকনিক** পশ্চিমবঙ্গের পুরুলিয়া জেলার একটি সরকারি প্রকৌশল কলেজ। ১৯৫৭ সালে একটি স্পনসর্ড কলেজ হিসাবে এর প্রতিষ্ঠা; ১৯৭৬ সালে এই কলেজ পায় সরকারি কলেজের তকমা। প্রথম দিকে শুধুমাত্র সিভিল ইঞ্জিনিয়ারিং-ই পড়ানো হত এখানে। ১৯৬০ সালে পুরুলিয়ার বিবেকানন্দনগরে নিজস্ব এক বিশালাকার ভবনে এই কলেজ স্থানান্তরিত হয় এবং ইলেকট্রনিক্স ও মেকানিক্যাল বিভাগ চালু হয়।

বর্তমানে এই কলেজে ইলেকট্রনিক্স অ্যান্ড টেলিকমিউনিকেশনও পড়ানো হয়। বিভিন্ন কোর্সে আসনের সংখ্যা হল – সিভিল ইঞ্জিনিয়ারিং-এ ৬০, ইলেকট্রনিক্স ও মেকানিক্যাল-এ ৩০ ও ইলেকট্রনিক্স অ্যান্ড টেলিকমিউনিকেশন-এ ৬০টি। বিভিন্ন বিভাগে ইন্সট্রাকটর সহ মোট ২২ জন পূর্ণ সময়ের শিক্ষক ও লাইব্রেরিয়ান সহ ৩৪ জন শিক্ষাকর্মী এখানে কাজ করেন। আজ এটি পশ্চিমবঙ্গের একটি প্রথম সারির পলিটেকনিক।

## তথ্যসূত্র

* শ্রীনিবাস মিশ্র, প্রবন্ধ *পুরুলিয়া জেলার উচ্চশিক্ষা* : *পশ্চিমবঙ্গ* পত্রিকা, পুরুলিয়া জেলা সংখ্যা, জ্যৈষ্ঠ-বৈশাখ, ১৪১৪ (জুন ২০০৭), তথ্য ও সংস্কৃতি বিভাগ, পশ্চিমবঙ্গ সরকার

## বহিঃসংযোগ
* পুরুলিয়া পলিটেকনিক সম্পর্কিত সাধারণ তথ্য

বিষয়শ্রেণী:পুরুলিয়া জেলার শিক্ষাপ্রতিষ্ঠান
বিষয়শ্রেণী:১৯৫৭-এ পশ্চিমবঙ্গে প্রতিষ্ঠিত
বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পশ্চিমবঙ্গের পলিটেকনিক কলেজ
পঞ্চকোট মহাবিদ্যালয়

থাম্ব|পঞ্চকোট মহাবিদ্যালয়ের মুল গেট।
**পঞ্চকোট মহাবিদ্যালয়** পশ্চিমবঙ্গের পুরুলিয়া জেলার একটি কলেজ। ২০০০ সালে প্রতিষ্ঠিত এই কলেজের অবস্থান রঘুনাথপুর মহকুমার নিতুরিয়াতে। এই অঞ্চলটি অতীতকালে কাশীপুর পঞ্চকোট রাজবংশের বাসস্থান ছিল। তারই স্মৃতিতে কলেজটির নামকরণ হয় পঞ্চকোট মহাবিদ্যালয়। বর্ধমান বিশ্ববিদ্যালয় অনুমোদিত এই কলেজের প্রতিষ্ঠায় দলমত নির্বিশেষে স্থানীয় বিদ্যানুরাগী সমাজ ও বিশিষ্ট সমাজসেবী দীনবন্ধু বন্দ্যোপাধ্যায়ের ভূমিকা স্মরণীয়। সাংসদ তহবিল, জেলা পরিকল্পনা দপ্তর ও স্থানীয় মানুষদের দানে বর্তমানে কলেজের বিশাল নিজস্ব ভবনটি তৈরি হয়েছে। বর্তমানে বিএ পাঠ্যক্রমের ছয়টি বিষয়ে অনার্স-সহ মোট আটটি বিষয় ও অ্যাকাউন্টেন্সিতে অনার্স-সহ বিকম পড়ানো হয় এখানে।

## তথ্যসূত্র

* শ্রীনিবাস মিশ্র, প্রবন্ধ *পুরুলিয়া জেলার উচ্চশিক্ষা* : *পশ্চিমবঙ্গ* পত্রিকা, পুরুলিয়া জেলা সংখ্যা, জ্যৈষ্ঠ-বৈশাখ, ১৪১৪ (জুন ২০০৭), তথ্য ও সংস্কৃতি বিভাগ, পশ্চিমবঙ্গ সরকার

## বহিঃসংযোগ
* পঞ্চকোট মহাবিদ্যালয়ের তথ্য – বর্ধমান বিশ্ববিদ্যালয়ের ওয়েবসাইট থেকে 

বিষয়শ্রেণী:পুরুলিয়া জেলার শিক্ষাপ্রতিষ্ঠান
বিষয়শ্রেণী:২০০১-এ পশ্চিমবঙ্গে প্রতিষ্ঠিত
বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
নিশিন্দা

**নিশিন্দা** (বৈজ্ঞানিক নাম:*Vitex negundo*) এর ইংরেজি নাম Chinese chaste tree, বা five-leaved chaste tree, horseshoe vitex, nisinda এক প্রকার ছোট পর্ণমোচী (প্রতি বছর পাতা ঝরে যায়) উদ্ভিদ। এটি গুল্ম এবং বৃক্ষের সংকর বলা যায়। পাঁচ ফুট পর্যন্ত উচ্চতা বিশিষ্ট হতে পারে। ফুল হয় নীলচে বেগুনী। সারা দেশেই জন্মায়। এই গাছের পাতা, শিকড়, ফুল এবং ফল সব কিছু কাজে লাগে। গরম পানিতে পাতার তার নির্যাস ক্রনিক ব্যথা, বাত, মাথাব্যাথা উপশম হয়। এটা হাপানি , ঠান্ডা জনিত রোগেও বিশেষ কার্যকরী। গাছের ডাল পালা পোকামাকড় রোধী। অন্যান্য স্থানীয় নামের মধ্যে Samalu, Chaste Tree,Nochi, Nirgundi,Samalu উল্লেখযোগ্য টি Verbenaceae পরিবারের একটি উদ্ভিদ।

## তথ্যসূত্র

বিষয়শ্রেণী:ঔষধি উদ্ভিদ
বিষয়শ্রেণী:উপকারী উদ্ভিদ
বিষয়শ্রেণী:গুল্ম
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
আলকুশি

**আলকুশি** বা **বিলাই খামচি** (বৈজ্ঞানিক নাম: *Mucuna pruriens*), () হচ্ছে Fabaceae পরিবারের একটি উদ্ভিদ।

## বিবরণ
আলকুশি একটি গুল্ম জাতীয় গাছ। এটি শিম পরিবারের একটি উদ্ভিদ। ফল অনেকটা শিমের মতো, ৪ থেকে ৬ টা বীজ থাকে। শুকনো ১০০টি বীজের ওজন হচ্ছে ৫৫–৮৫ গ্রাম। এবং বীজগুলো ক্ষুদ্র ক্ষুদ্র লোম দ্বারা আবৃত থাকে যা সহজেই পৃথক হয়ে যায়। এগুলি ত্বকের সংস্পর্শে এলে প্রচণ্ড চুলকানি সৃষ্টি করে। এটিকে অনেকে বিলাই-চিমটি বা বিড়ালের-চিমটি নামেও চিনে থাকে। বানরের সঙ্গে এদের সম্পর্ক হল, যখন আলকুশি ফল পুষ্ট হতে থাকে তখন চুল্কানির ভয়ে বানরের দল ঐ এলাকা ছেড়ে চলে যায়, কারণ এর হুল বাতাসেও ছড়িয়ে পড়ে। বানরেরা ফিরে আসে যখন মাটিতে ফল পড়ে যায়। সেগুলো তারা খায় বিশেষ দৈহিক কারণে। কিছু আলকুশি আছে যার রোম নেই বললেই চলে সেটা কাকাণ্ডোল, *Mucuna pruriens* var. *utilis* নামি পরিচিত।

বোটানিক্যাল নামের *Pruriens* শব্দটি এসেছে ল্যাটিন ভাষা থেকে, যার অর্থ চুলকানির অণুভূতি। ফলের খোসা ও পাতায় আছে সেরোটোনিন, যার কারণে চুলকানির উদ্রেক হয়। মধ্য আমেরিকায় আলকুশির বীচি আগুনে ভেজে চূর্ণ করা হয় কফির বিকল্প হিসেবে। এ কারণে ব্রাজিলসহ অন্যান্য দেশে এর প্রচলিত নাম হচ্ছে নেস ক্যাফে। গুয়েতেমালায় কেচি সম্প্রদায়ের মানুষ এখনও খাদ্যশস্য হিসেবে এটি আবাদ করে। সবজি হিসেবে রান্না হয়।

## গুণাগুণ
* বুকে জমে থাকা কফ সারাতে এর মূল বেশ কার্যকরী।
* এর পাতা শাকের মত রেধে খেলে রক্তপিত্ত থেকে আরোগ্য হয়।

## চিত্রশালা

file:Mucuna-pruriens-seeds.jpg
file:Mucuna_pruriens_Blanco2.405b.jpg
file:Mucuna pruriens (Khajkuiri) in Kawal, AP W2 IMG 1506.jpg
file:Mucuna pruriens flower.jpg
file:Mucuna_pruriens_fruits.jpg


## তথ্যসূত্র

## বহিঃসংযোগ

* www.fao.org 
* www.youtube.com
* ''Mucuna pruriens'' (U.S. Forest Service) 
* www.hort.purdue.edu Crop Fact Sheets
* ''Mucuna pruriens'' (Tropical Forages)
* ''Mucuna pruriens'' protects against snakebite venom
* ''Mucuna pruriens'' var. ''utilis'' (Photos)
* Chemicals in: Mucuna pruriens (L.) DC. (Dr. Duke's Phytochemical and Ethnobotanical Databases)
* Lycaeum
* ''Mucuna pruriens'' a Comprehensive Review
* ''Mucuna pruriens'' Seed L-DOPA Content on the Basis of Seed Color
* Research Paper Showing Quantitative Phytochemical Analysis
* ''Mucuna pruriens'' (Kapikacchu, Atmagupta) entry in Caldecott

বিষয়শ্রেণী:গুল্ম
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:১৭৫৯-এ বর্ণিত উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:ভোজ্য কলাই
গাঁজা

***গাঁজা*** (, ) মূলত সপুষ্পক উদ্ভিদের গণ, যেখানে *[[Cannabis sativa|সাতিভা গাঁজা]]*, *[[Cannabis indica|ইন্ডিকা গাঁজা]]* এবং *[[Cannabis ruderalis|রুডের্লাইস গাঁজা]]*, এই তিনটি ভিন্ন প্রজাতি অন্তর্ভুক্ত রয়েছে। এটি মধ্য ও দক্ষিণ এশিয়ার স্থানীয় প্রজাতি। *গাঁজা* দীর্ঘকাল ধরে বীজ ও বীজ তেল, ঔষধি উদ্দেশ্যে এবং একটি বিনোদনমূলক ড্রাগ হিসাবে শণ আঁশের জন্য ব্যবহৃত হয়ে আসছে। আঁশের উৎপাদন বৃদ্ধি নির্বাচন করতে বাণিজ্যিক শণ পণ্যসমূহ *গাঁজা* গাছ থেকে তৈরি করা হয়।

## বিবরণ
ভিন্ন ভিন্ন নামে বিভিন্ন দেশে এর বিস্তার। গাঁজা গাছের শীর্ষ পাতা, ডাল এবং ফুল যা এই উপমহাদেশে গাঁজা নামে পরিচিত একই জিনিস পশ্চিমা দেশ গুলোতে মারিওয়ানা বা মারিহুয়ানা নামে পরিচিত। গাছের পাতা বা ডালের আঠালো কষ দিয়ে তৈরী এ অঞ্চলের চরস নামের জিনিসটিই পশ্চিমা দেশের হাশিশ। এছাড়াও ভাং, সিদ্ধি, পাট্টি, সব্জি, গ্রাস, মাজুন এবং নানা নামে ডাকা হয়। 

## ভেষজ গুণ
গাঁজা শরীরের বিষ-ব্যথা সারায়। এ কথার বর্ণনা রয়েছে ভারতবর্ষের প্রাচীন ও মধ্যযুগীয় চিকিৎসাশাস্ত্রে। তবে এ কথাও সুবিদিত যে, গাঁজা, ভাং ও মারিওয়ানা গ্রহণ মানুষের স্মরণশক্তি হ্রাস করে এবং দীর্ঘ মেয়াদে মনোবৈকল্য ঘটায়। যুক্তরাষ্ট্রের বিজ্ঞানীরা এখন গাঁজা, ভাং ও মারিওয়ানার ওপর গবেষণা করে জেনেছেন, এ সব মাদকদ্রব্য থেকে পার্শ্বপ্রতিক্রিয়াহীন ব্যথানাশক ওষুধ প্রস্তুত করা সম্ভব, যা মানুষের কোনো ক্ষতি করবে না। গবেষণাটি করেছে ফ্রান্সের বায়োমেডিকেল ইনস্টিটিউট। এর নেতৃত্ব দিয়েছে আইএনএসইআরএম। ফ্রান্সের গবেষকরা জানান, 'তারা ইঁদুরের মস্তিষ্কের যে অংশের কোষের নিউরনে গাঁজা বা মারিওয়ানার মাদক ক্রিয়া করে তা ওষুধ প্রয়োগ করে নিষ্ক্রিয় করেন প্রথম। এর পর ওই ইঁদুরের শরীরে এসব মাদক প্রবেশ করিয়ে দেখা গেছে, তাতে ইঁদুরটি বেহুশ হয় না। বরং ওটির প্রাণচাঞ্চল্য ঠিকই থাকে। এ অভিজ্ঞতা থেকে বিজ্ঞানীরা জানিয়েছেন, ব্যথানাশক হিসেবে গাঁজা বা মারিওয়ানার ভালো গুণ মানুষের বিভিন্ন রোগের ওষুধ এবং প্রাথমিক অস্ত্রোপচারের জন্য চেতনানাশক হিসেবে ব্যবহার করা যাবে। শিগগিরই গাঁজা ও মারিওয়ানার নির্যাস থেকে পার্শ্বপ্রতিক্রিয়াহীন এ ওষুধ প্রস্তুত হবে। আমেরিকার ক্যালিফোর্নিয়া ও আলাবামা বিশ্ববিদ্যালয়ের বিজ্ঞানীরা এক গবেষণায় দেখেছেন, ভাং ও গুঞ্জিকা সেবনে ফুসফুসের ক্ষতি তামাক পাতায় প্রস্তুত সিগারেট পানের চেয়ে কম।

## তথ্যসূত্র

## আরো পড়ুন

* 
* 
* 
* Hulsewé, A. F. P. (1979). *China in Central Asia: The Early Stage 125 BC – AD 23: an annotated translation of chapters 61 and 96 of the History of the Former Han Dynasty*. E. J. Brill, Leiden. .
* 
* 
* 
* 
* 
* Mallory, J. P. and Victor H. Mair (2000). *The Tarim Mummies: Ancient China and the Mystery of the Earliest Peoples from the West*. Thames & Hudson, London. .
* 
* 
* 

## বহিঃসংযোগ

* International Plant Names Index (IPNI)


বিষয়শ্রেণী:হার্ব
বিষয়শ্রেণী:ঔষধি উদ্ভিদ
বিষয়শ্রেণী:সাইকোঅ্যাক্টিভ ড্রাগ
বিষয়শ্রেণী:ভেষজ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
সুখদর্শন

**সুখদর্শন**, **নাগদামিনী** বা **সুদর্শন** বা **নাগদল**, **বড়ো কানুর** বা **কোবা রসুন** (), () (বৈজ্ঞানিক নাম: *Crinum asiaticum*) বাংলার একটি ফুল। এটি **অমরিলিডাসি** পরিবারের অর্ন্তভুক্ত একটি উদ্ভিদ। চমৎকার দর্শন এই ফুলে হালকা মিষ্টি ঘ্রাণ আছে। এই গাছের ঔষধি গুণও রয়েছে। উষ্ণমন্ডলীয় দেশসমূহে এটি বাগানের শোভাবর্ধক হিসেবে লাগানো হয়। এই গাছের গোড়ায় পেঁয়াজের মত কন্দ বা বাল্ব হয়। এর ফুল বেশ বড়, সাদা, সুগন্ধি এবং সুন্দর। এই গাছের সকল অংশই বিষাক্ত, যদি খাওয়া হয় বা শরীরে প্রবেশ করে। এমনকি এই গাছের রস ত্বকের সংস্পর্শে আসলেও ইরিটেশন হতে পারে।

## বিবরণ
এই প্রজাতির ফুল সাদা, তবে আকারে ছোট এবং পাপড়ির নিচ হালকা বেগুনি।

## বিষাক্ততা
সম্পূর্ণ উদ্ভিদটি বিষাক্ত, বিশেষত বাল্ব।  এতে বিভিন্ন ধরনের এলকালয়েড রয়েছে যেমন লাইকোরিন এবং টাজেটিন। এটি কেউ খেলে বমি, পেট ব্যথা, ডায়রিয়া, কোষ্ঠকাঠিন্য, অনিয়মিত শ্বাসক্রিয়া, রক্তপ্রবাহ বৃদ্ধি, জ্বর ইত্যাদি সমস্যা দেখা যায়। অধিক মাত্রায় ব্যবহারের ফলে স্নায়ুতন্ত্রের পক্ষাঘাত এমনকি মৃত্যু কারণ হতে পারে।

## চিত্রমালা

Crinum asiaticum by ROY.webm|ভিডিওচিত্রে সুদর্শন ফুল
Crinum asiaticum-IMG 4493.jpg|সুদর্শন ফুল
Starr 080606-6988 Crinum asiaticum.jpg|সুদর্শন ফুল ও ফল

থাম্ব

## তথ্যসূত্র

বিষয়শ্রেণী:ফুল
বিষয়শ্রেণী:উদ্ভিদ
বিষয়শ্রেণী:গাছ
বিষয়শ্রেণী:ভারতের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:জাপানের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:চীনের উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
রঞ্জনা

**রঞ্জনা** (বৈজ্ঞানিক নাম: ‌‌*Adenanthera pavonina*) একটি ভেজষ উদ্ভিদ। এটি **রক্তচন্দন** বা **লাল চন্দন** নামেও পরিচিত। এ গাছের বহুমুখী উপকারিতা রয়েছে। এন্টিসেপ্টিক হিসাবে, বাতের ব্যথায় ও এন্টিইনফ্লামেশনে এর ব্যবহার পরিলক্ষিত হয়। অন্যান্য স্থানীয় নামের মধ্যে Red Sandalwood, Coral-wood, Peacock flower fence, Red beadtree উল্লেখযোগ্য। এটি Fabaceae পরিবারের একটি উদ্ভিদ। এটা ব্রাজিল, বাংলাদেশ, ভারতসহ উপমহাদেশের বিভিন্ন দেশে পাওয়া যায়।

## চিত্রশালা

Red Sanders Tree.jpg|রঞ্জনা গাছ
Adenanthera pavonina - flowers.JPG|ফুল
Adenanthera pavonina seeds in an Erlenmeyer flask.jpg|রঞ্জনা (রক্তচন্দন) গাছের বীজ
Red sandal wood seeds লাল চন্দন (সাভার, ঢাকা).jpg|বীজ
File:%E0%A6%B2%E0%A6%BE%E0%A6%B2_%E0%A6%9A%E0%A6%A8%E0%A7%8D%E0%A6%A6%E0%A6%A8_%E0%A6%AC%E0%A7%80%E0%A6%9C_(Red_Sandal_Seeds).jpg | রঞ্জনা গাছের বীজ


## আরো দেখুন
* রুদ্রপলাশ
* চন্দন

## তথ্যসূত্র

## বহিঃসংযোগ
*
*''Adenanthera pavonina''
*USDA Plants Profile: ''Adenanthera pavonina''
*Adenanthera pavonina L. Medicinal Plant Images Database (School of Chinese Medicine, Hong Kong Baptist University)  

বিষয়শ্রেণী:বৃক্ষ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ফুল
বিষয়শ্রেণী:এশিয়ার উদ্ভিদ
বিষয়শ্রেণী:চীনের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষকাটালী

**বিষকাটালী (Persicaria hydropiper)-**এটি একটি ঔষধি গাছ। অন্যান্য স্থানীয় নামের মধ্যে Oriental Pepper, Prince's feather,Tall Persicaria উল্লেখযোগ্য। এটি Polygonaceae পরিবারের একটি উদ্ভিদ। এটি অট্রিলিয়া, নিউজিল্যান্ড, ইউরোপ, এশিয়ার নাতিশীতোষ্ণ অঞ্চল এবং উত্তর আমেরিকায় ব্যাপক ভাবে পাওয়া যায়।

## তথ্যসূত্র

## বহিঃসংযোগ
*Jepson Manual Treatment, University of California
*Australian Plant Name Index (APNI), Australian National Botanic Gardens, Australian National Herbarium: *Persicaria hydropiper* (L.) Delarbre http://www.anbg.gov.au/cgi-bin/apni?taxon_id=287693 
*photo of herbarium specimen at Missouri Botanical Garden, collected in Missouri in 1976

বিষয়শ্রেণী:ঔষধি উদ্ভিদ
বিষয়শ্রেণী:মসলা
বিষয়শ্রেণী:ইউরোপের উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:উত্তর আমেরিকার উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
মন্দারমণি

**মন্দারমণি** ভারতের পশ্চিমবঙ্গ রাজ্যের একটি সমুদ্রতীরবর্তী পর্যটন কেন্দ্র। পূর্ব মেদিনীপুর জেলার এই অঞ্চলটি বঙ্গোপসাগরের উপকূলে অবস্থিত। বড়ো শহর বলতে এটি কলকাতা ও হাওড়ার সঙ্গে জাতীয় সড়কের মাধ্যমে যুক্ত।
ভূতাত্ত্বিক দিক দিয়ে দেখতে গেলে, নিকটবর্তী পর্যটনকেন্দ্র দীঘার থেকে এখানে ঢেউয়ের আকার বেশ ছোট। তবে অনেক জায়গায়, মূলত দাদনপত্রবরে অনেক বালিয়াড়ি দেখতে পাওয়া যায়। সমুদ্রতীরবর্তী বালিয়াড়িতে প্রচুর লাল কাকড়া দেখতে পাওয়া য়ায়।

কাঁথি থেকে চাওয়ালখোলা হয়ে মন্দারমণি যেতে হয়।

কলকাতার ব্যস্ততার থেকে মুক্তির স্বাদ পেতে মন্দারমণি ছুটি কাটানোর আদর্শ জায়গা। এখানকার সূর্যোদয় ও সূর্যাস্ত দু'টিই দেখার মতো। এখানকার শান্তিপূর্ণ পরিবেশ খুবই আরামদায়ক।

## ইতিহাস
প্রাথমিকভাবে এর আবিষ্কারের পর, এর নাম রাখা হয় *মন্দারবনি* এবং পরে পরিচিত হয় *মদার মণি* নামে। এরপর কালক্রমে এটি **মন্দারমণি** নামে পরিচিত হয়।

## পরিবহন
মন্দারমণি যাওয়ার সবচেয়ে সুবিধাজনক পথ হল সড়কপথ। তবে স্থানীয় পুলিশ বালুচড়ের নিকটবর্তী স্থানে চার চাকা বিশিষ্ট গাড়ি নিয়ে যেতে বাধা দেয়। হোটেল থেকে যাওয়ার জন্য একটি রাস্তা তৈরি করা হয়েছে। এখন থেকে সবচেয়ে নিকটবর্তী রেল স্টেশন হল কাঁথি এবং নিকটবর্তী বিমানবন্দর হল কলকাতা। এছাড়া সকাল ৭ টা থেকে সন্ধ্যা ৬ টা পর্যন্ত আধ ঘণ্টা পরপর অনেক বাস যাতায়াত করে।

## আরও দেখুন
* পশ্চিমবঙ্গের সমুদ্র সৈকত

## তথ্যসূত্র

## বহিঃসংযোগ
* মন্দারমণি পর্যটন সহায়িকা 
* মন্দারমণি ভ্রমণ সহায়িকা 
* জেলার সরকারি ওয়েবসাইট
* NDTV-তে মন্দারমণির ওপর একটি রিপোর্ট

বিষয়শ্রেণী:পশ্চিমবঙ্গের গ্রাম
বিষয়শ্রেণী:ভারতের সমুদ্র সৈকত
বিষয়শ্রেণী:পশ্চিমবঙ্গের সমুদ্র সৈকত
বিষয়শ্রেণী:পশ্চিমবঙ্গের দর্শনীয় স্থান
বিষয়শ্রেণী:পূর্ব মেদিনীপুর জেলার গ্রাম
আগর উদ্ভিদ

**আগর উদ্ভিদ**, (বৈজ্ঞানিক নাম: *Aquilaria malaccensis*) এক প্রকারের সুগন্ধি প্রদায়ক উদ্ভিদ। এটি **Thymelaeaceae** পরিবারের অন্তর্গত। অন্যান্য স্থানীয় নামের মধ্যে **Aloe wood, Eagle wood, Aguruh, Krsnaguruh** উল্লেখযোগ্য। এটি দক্ষিণ পূর্ব-এশীয় প্রজাতি। পৃথিবীতে আগর আতর পণ্যের প্রায় ১৬০ মিলিয়ন মার্কিন ডলারের রপ্তানি বাজার রয়েছে। মধ্যপ্রাচ্যের দেশগুলো আগর উড চিপস ও আতরের চাহিদা প্রচুর।

## বিবরণ
এটি একটি মাঝারি ধরনের চিরসবুজ বৃক্ষ। উচ্চতা সাধারণত ৬০ থেকে ৮০ ফুট হয়ে থাকে। ০.৬-২.৫ মিটার ব্যাসের হয়ে থাকে। পাতা পাতলা ও চর্ম, উজ্জ্বল সবুজ। বাংলাদেশের সিলেট ও চট্টগ্রামে বিক্ষিপ্তভাবে দেখা যায়। এই গাছের ফুল সাদা রংয়ের। তিন বছরের কাছাকাছি সময়ে গাছে ফুল আসে। ফুল খুব ছোট, কাক্ষিক ছত্রাকার মঞ্জরিতে ঘ্নবদ্ধ। ফল ৪-৫ সেমি লম্বা, ডিম্বাকার।

## বিস্তার
বাংলাদেশে সিলেটের পাহাড়ে জন্মে।সিলেট বিভাগের "মৌলভীবাজার " জেলায় এটি সুপরিচিত।  ভুটান, ভারত, ইন্দোনেশিয়া, ইরান, লাওস, মালয়েশিয়া, মায়ানমার, ফিলিপাইন, সিঙ্গাপুর ও থাইল্যান্ডে পাওয়া যায়।

**" মৌলভীবাজারের আগর "( বাংলাদেশ)** 

২০২৪ সালে "মৌলভীবাজারের আগর"  ভৌগোলিক নির্দেশক ( জিআই) পণ্যের স্বীকৃতি সনদ পেয়েছে।https://www.banglanews24.com/national/news/bd/1281271.details

## চাষাবাদ
আগর গাছ সাধারণত ঘন অর্ধ-চিরসবুজ বনের বৃক্ষ। এই গাছের বংশ বিস্তার হয় বীজ থেকে। গাছে জুন মাসে ফুল এবং আগস্ট মাসে ফল হয়। এই গাছ সিলেট এলাকার বন বিভাগ মাঝে মাঝে চাষ করে থাকে। বাড়ির আঙিনায়, রাস্তার পাশে, পতিত জমি, টিলা-টেঙ্গর এমনকি পরিত্যক্ত জমিতে আগর গাছ লাগানোর পর ফলন পাওয়া যায়।

## গুনাগুণ
আগরের সুগন্ধি প্রশান্তিদায়ক এবং শরীরের শক্তি বৃদ্ধিকারী বলে কেউ কেউ মনে করে থাকেন। মালয় ও চাইনিজদের আদি চিকিৎসা পদ্ধতিতে রোগ নিরাময়ের ঔষধ প্রস্তুতির গুরূত্বপূর্ন উপাদান হিসাবে আগর কাঠ ব্যবহার হয়ে আসছে। অ্যারোমাথেরাপিতেও এর ব্যবহার আছে। এছাড়া মূত্রবর্ধক, কামোদ্দীপক, কোষ্ঠ্য পরিষ্কারক হিসাবে এর ব্যবহার পরিলক্ষিত হয়। বিভিন্ন ত্বকের রোগ, ব্রংকাইটিস, হাঁপানী ও বাত রোগে এর ব্যবহার হয়ে থাকে। আগর উড থেকে আহরিত তেল বিশ্বের সবচেয়ে মূল্যবান সুগন্ধি। এই সুগন্ধির বিশেষ বৈশিষ্ট হলো এটি একটি এ্যলকোহলমুক্ত সুগন্ধি। ধর্মীয় আচার অনুষ্ঠান ও সামাজিক-সাংস্কৃতিক আয়োজনে এ সুগন্ধির আকাশ ছোঁয়া চাহিদা বিশ্বজুড়ে। আগর উড থেকে তৈরি কাঠের টুকরা বা আগর তেল বা আগর আতর উভয়ই সুগন্ধি হিসাবে ব্যবহৃত হয়। আগর তেল ছাড়া কাঠ বা পাউডারজাত সামগ্রী থেকে ধূপের ন্যায় প্রজ্জ্বলনের মাধ্যমে আগরের সুবাস নেয়া হয়। আগর উডের নির্যাশ সুগন্ধি সাবান, স্যাম্পুসহ অন্যান্য প্রসাধণ সামগ্রী তৈরিতে ব্যবহার করা হয়।

## তথ্যসূত্র

বিষয়শ্রেণী:ঔষধি উদ্ভিদ
বিষয়শ্রেণী:সুগন্ধি উদ্ভিদ
বিষয়শ্রেণী:বৃক্ষ
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ভুটানের উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:লাওসের উদ্ভিদ
বিষয়শ্রেণী:ত্রিপুরার প্রতীক
বিষয়শ্রেণী:১৭৮৩-এ বর্ণিত উদ্ভিদ
দুপুরমনি

**দুপুরমনি** (বৈজ্ঞানিক নাম: *Pentapetes phoenicea*) Malvaceae পরিবারের একবর্ষজীবি গুল্মজাতীয় উদ্ভিদ। এর ইংরেজি নামগুলোর মধ্যে **Midday Flower, Scarlet Mallow, Copper Cups, Florimpia, Noon Flower, Scarlet Pentapetes, Scarlet phoenician** ইত্যাদি উল্লেখযোগ্য। এদের অন্যান্য নামগুলো হলো বন্ধুক, কটলতা, বন্ধুলী, দুপুরচণ্ডি, দুপুর মালতি ইত্যাদি।

## বিবরণ
দুপুরমনি একটি অনিন্দ্য সুন্দর অরুণ রঙের ফুল। দুপুরমনি গাছের আদিনিবাস দক্ষিণ এশিয়া; পরে এটি সমগ্র দুনিয়াতে বিস্তার লাভ করেছে। এটি বর্ষার মরসুমি ফুল। একহারা লম্বা গাছ। ডালপালা কম। চেহারাটা খসখসে। পাতা বেশ লম্বা, কিনার কাটাকাটা, আগা সরু। ফুল ২ সেন্টিমিটার চওড়া। পাঁচটি চ্যাপ্টা পাপড়ি, সিঁদুরে লাল, কখনো হালকা গোলাপী বা সাদা। কোন গন্ধ নেই। পাপড়ির সঙ্গে চিকন ফিতার মতো লকলকে কয়েকটি উপাঙ্গ ফুলের শোভা বাড়ায়। এদের কাণ্ড একটি অর্ধকাষ্ঠল ০.৫ থেকে ১ মিটার পর্যন্ত উচ্চতা বিশিষ্ট হয়। শাখাগুলি হয় লম্বা এবং ছড়ানো। পাতাগুলি ৬ থেকে ১০ সেমি হয়। ফুলগুলি দুপুরে ফোটে এবং দ্রুত ঝরে যায়। ৫ প্রকোষ্ঠ বিশিষ্ট গোলাকৃতি ফল হয়, প্রতিটি প্রকোষ্ঠে ৮-১২ টি করে বীজ থাকে। আগস্ট থেকে নভেম্বরে এতে ফুল ফোটে। এটি বাগানের শোভা বর্ধনের জন্য লাগানো হয়; তবে অনেক দেশে এটি আঁশের জন্য বা ভেষজ চিকিৎসার জন্য লাগানো হয়।

## চিত্রশালা

File: Dupurmoni_01.jpg|দুপুরমনি ফুল
File: Pentapetes phoenicea.jpg|হালকা রঙের দুপুরমনি ফুল
File: Pentapetes phoenicia 1.jpg|দুপুরমনি পাতা
File: Pentapetes phoenicia 3.jpg|দুপুরমনি ফুলের কুঁড়ি
File: Pentapetes phoenicia 2.jpg|দুপুরমনি ফল
File:Scarlet Mallow.jpg|thumb|দুপুর মনি ফুল
Pentapetes phoenicea MHNT.BOT.2018.28.26.jpg|*Pentapetes phoenicea* - Museum specimen


## তথ্যসূত্র

## বহিঃসংযোগ

* http://biopl-a-181.plantbio.cornell.edu/
* http://www.ppp-index.de/
* http://www.ipni.org/index.html
* http://www.catalogueoflife.org/search.php 
* http://www.eol.org/

বিষয়শ্রেণী:ফুল
বিষয়শ্রেণী:উদ্ভিদ
তুতিকোরিন

**তুতিকোরিন**() দক্ষিণ ভারতের তামিলনাড়ু প্রদেশের অন্তর্গত একটি আন্তর্জাতিক বন্দর৷

## তথ্যসূত্র

*
*

## বহিঃসংযোগ

* Thoothukudi
* Thoothukudi Corporation
* Tuticorin Port Trust
* V.O.Chidambaranar Port Trust

বিষয়শ্রেণী:তামিলনাড়ুর শহর ও নগর
বিষয়শ্রেণী:সাবেক পর্তুগিজ উপনিবেশ
বিষয়শ্রেণী:মান্নার উপসাগর
বিষয়শ্রেণী:ভারতের বন্দরনগরী
মরীচিকা

**মরীচিকা** হচ্ছে আলোর পূর্ণ অভ্যন্তরীণ প্রতিফলনের ফল। আলোকরশ্মি যখন ঘন মাধ্যম থেকে হালকা মাধ্যমে প্রবেশ করে তখন প্রতিসরণের দরুণ অভিলম্ব থেকে দূরে সরে যায়। আর আলো যখন ক্রান্তি কোণের চেয়ে বড় মানের কোণে বিভেদতলে আপতিত হয় তখন প্রতিসরিত না হয়ে প্রথম মাধ্যমেই ফিরে আসে। আর এভাবেই ঘটে পূর্ণ অভ্যন্তরীণ প্রতিফলন। আর এই আলোর পূর্ণ অভ্যন্তরীণ প্রতিফলনের জন্যে মরিচিকার সৃষ্টি হয়।

## তথ্যসূত্র

## বহিঃসংযোগ

বিষয়শ্রেণী:আলোকবিজ্ঞান
বিষয়শ্রেণী:দৃষ্টিভ্রম
মুকুটমণিপুর

**মুকুটমণিপুর** পশ্চিমবঙ্গের বাঁকুড়া জেলার একটি গ্রাম ও পর্যটনকেন্দ্র। ঝাড়খণ্ড সীমান্তের নিকট কংসাবতী ও কুমারী নদীর সংযোগস্থলে এই গ্রামটি অবস্থিত।

## কংসাবতী প্রকল্প

১৯৫৬ সালে, খাতড়া শহর থেকে ১২ কিলোমিটার দূরে মুকুটমণিপুরে একটি বিশালাকার জলাধার প্রকল্প গৃহীত হয়। এই জল প্রকল্প পশ্চিমবঙ্গের তদনীন্তন মুখ্যমন্ত্রী ড. বিধানচন্দ্র রায়ের পরিকল্পনা। বাঁকুড়া, পুরুলিয়া, পশ্চিম মেদিনীপুর ও হুগলি জেলার প্রায় ৮,০০০ বর্গকিলোমিটার এলাকায় জলসেচের জন্য এই প্রকল্প গৃহীত হয়। জলাধার থেকে প্রায় দুই কিলোমিটার দূরে বনগোপালপুর সংরক্ষিত বনাঞ্চল একটি উল্লেখযোগ্য পর্যটন কেন্দ্র।

## পরিবহন
### রেলপথে
নিকটবর্তী রেলওয়ে স্টেশন হচ্ছে বাঁকুড়া জংশন । যা ৫০ কিমি উত্তরে অবস্থিত।

## তথ্যসূত্র

## বহিঃসংযোগ
* Jharkhand Tourism webpage
* Calcutta English daily Telegraph review of Mukutmanipur
* West Bengal Tourism webpage
----

বিষয়শ্রেণী:বাঁকুড়া জেলার গ্রাম
বিষয়শ্রেণী:পশ্চিমবঙ্গের বাঁধ ও জলাধার
বিষয়শ্রেণী:পশ্চিমবঙ্গের দর্শনীয় স্থান
বিষয়শ্রেণী:পশ্চিমবঙ্গের বাঁধ
বিষয়শ্রেণী:বাঁকুড়া জেলার দর্শনীয় স্থান
দি ইউজুয়াল সাসপেক্ট্‌স

thumb|দি ইউজুয়াল সাসপেক্ট্‌স পোস্টার

**দি ইউজুয়াল সাসপেক্ট্‌স** (ইংরেজি ভাষায়: The Usual Suspects *দ্য য়ূঝ়ুয়াল্‌ সাস্পেক্ট্‌স্‌*) ১৯৯৫ সালে মুক্তিপ্রাপ্ত মার্কিন নব্য নয়ার চলচ্চিত্র। এর পরিচালক ব্রায়ান সিংগার এবং চিত্রনাট্য রচয়িতা *ক্রিস্টোফার ম্যাকুয়ারি*। উল্লেখ্য এই ছবির জন্য কেভিন স্পেসি সেরা পার্শ্ব অভিনেতা হিসেবে এবং *ক্রিস্টোফার ম্যাকুয়ারি* সেরা চিত্রনাট্য লেখক হিসেবে একাডেমি পুরস্কার লাভ করেন। এটি প্রথমে কান চলচ্চিত্র উৎসব-এ প্রদর্শিত হয়েছিলো। যথেষ্ট প্রশংসা ও ইতিবাচক সমালোচনা লাভের পর বৃহৎ আকারে মুক্তি পায়।

## কাহিনীসূত্র
ছবির কাহিনী শুরু হয় স্যান পেড্রো উপসাগরে লস এঞ্জেলেস পোর্টের এক জাহাজে। এখানেই *কাইসার সজে* কিটনকে গুলি করে। তারপর পুরো জাহাজে আগুন ধরিয়ে দেয়। এই অগ্নিকাণ্ডে মাত্র দু'জন ছাড়া সবাই মারা যায়। একজন হাঙ্গেরীয়, উল্লেখ্য পুরো জাহাজটাই হাঙ্গেরীয়দের অবৈধ ব্যবসার কেন্দ্রবিন্দু ছিল। আরেকজন *রজার ভার্বাল কিন্ট*। হাঙ্গেরীয় ব্যক্তির অবস্থা খুব খারাপ থাকায় তাকে হাসপাতালে ভর্তি করে রাখা হয়। আর কিন্টকে মার্কিন কাস্টম্‌স এজেন্ট *ডেভিড কুইয়ান* জিজ্ঞাসাবাদ শুরু করে। কিন্ট জাহাজের ঘটনার আগের সবকিছু কুইয়ানের কাছে খুলে বলে। কাইসার সজেকে এক সাক্ষাৎ শয়তান হিসেবে আখ্যায়িত করে। তার বলা গল্পটা পাঁচজনের বন্দি হওয়া থেকে শুরু করে ক্রমশই জটিল হয়ে উঠে। সিনেমার পরিসমাপ্তিতে কাইসার সজের আসল পরিচয় প্রকাশিত হয়।

## চরিত্রসমূহ
* *গ্যাব্রিয়েল বায়ার্ন* - ডিন কিটন
* *[[কেভিন স্পেসি]]* - রজার "ভার্বাল" কিন্ট
* *চ্যাজ প্যালমিন্টেরি* - কাস্টম্‌সের এজেন্ট ডেভিড কুইয়ান
* *স্টিফেন বল্ডউইন* - মাইকেল ম্যাকম্যানাস
* *[[বেনিসিও দেল তোরো]]* - ফ্রেড ফেনস্টার
* *সুজি অ্যামিস* - কিটনের বান্ধবী এডি ফিনারান

## প্রতিক্রিয়া
অধিকাংশ সমালোচকই প্রশংসা করেছেন। রটেন টম্যাটোস এ এই সিনেমার রেটিং করা হয়েছে ৮৯%। মেটাক্রিটিক এ মেটাস্কোর দাড়িয়েছে ৭৭ এ। অবশ্য শিকাগো সান-টাইম্‌সের রজার ইবার্ট একে চার এর মধ্যে মাত্র দেড় দিয়েছেন। সিনেমার শেষে বিশাল টুইস্ট এবং চিট করার জন্য কয়েকজন সমালোচক নেতিবাচক সমালোচনা করেছেন। এছাড়া অধিকাংশ সমালোচনাই বেশ ইতিবাচক।

## পুরস্কার ও সম্মাননা
* একাডেমি পুরস্কার ১৯৯৬
** সেরা পার্শ্ব অভিনেতা - কেভিন স্পেসি (কিন্ট চরিত্রে)
** সেরা চিত্রনাট্য লেখক - ক্রিস্টোফার ম্যাকুয়ারি

অ্যামেরিকান ফিল্ম ইনস্টিটিউট তাদের করা ১০ জনরে সর্বকালের সেরা দশটি সিনেমার তালিকায় দি ইউজুয়াল সাসপেক্ট্‌সকে স্থান দিয়েছে। এটা সর্বকালের সেরা ১০টি মিস্টরি ফিল্মের তালিকায় ১০ নম্বরে আছে। এছাড়া এএফআই-এর সর্বকালের সেরা ১০০ ভিলেনের তালিকায় ভার্বাল কিন্টকে ৪৮ নম্বর স্থানে রাখা হয়েছে।

## বহিঃসংযোগ

* 
* 
* 

বিষয়শ্রেণী:১৯৯৫-এর চলচ্চিত্র
বিষয়শ্রেণী:নব্য-নয়ার
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন রহস্য চলচ্চিত্র
বিষয়শ্রেণী:এদ্‌গার পুরস্কার বিজয়ী
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:১৯৯০-এর দশকের অপরাধ থ্রিলার চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:লস অ্যাঞ্জেলেসের পটভূমিতে চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন ডাকাতি চলচ্চিত্র
বিষয়শ্রেণী:মার্কিন নব্য-নোয়ার চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
নিউ সাউথ ওয়েল্স

**নিউ সাউথ ওয়েলস** অস্ট্রেলিয়ার সবচেয়ে জনবহুল এবং সবচেয়ে পুরনো অঙ্গরাজ্য। এটি অস্ট্রেলিয়ার দক্ষিণ-পূর্ব প্রান্তে অবস্থিত যার দক্ষিণে ভিক্টোরিয়া এবং উত্তরে কুইন্সল্যান্ড রাজ্য অবস্থিত। 
এর রাজধানী এবং সব থেকে বড় শহর হল সিডনি।

## ইতিহাস

## তথ্যসূত্র

## বহিঃসংযোগ

* Official NSW Website
* NSW Parliament 
* Official NSW Tourism Website
* 
* 

বিষয়শ্রেণী:অস্ট্রেলিয়ার অঙ্গরাজ্য
বিষয়শ্রেণী:১৭৮৮-এ প্রতিষ্ঠিত রাষ্ট্র ও অঞ্চল
যানবাহন নিবন্ধন

থাম্ব|অস্ট্রিয়া লাইসেন্স প্লেট কোড। প্রতিটি দেশের জন্য এই জাতীয় মত আলাদা আলাদা কোড রয়েছে। তারা যানবাহনের নিবন্ধকরণে ভূমিকা রাখে

## ভারতে মোটরগাড়ীর নিবন্ধন
ভারতের যেকোনো মোটর গাড়ি নিবন্ধন করা আবশ্যক ৷ নিবন্ধন করাতে হবে স্থানীয় রাজ্য সরকারের পরিবহন দপ্তর থেকে ৷ এক রাজ্যের গাড়ি অন্য অস্থায়ীভাবে অন্য রাজ্যে গেলে সেই রাজ্যের সড়ক কর বা রোড ট্যাক্স দিয়ে প্রবেশ করতে হবে ৷ তবে ভারতের রাস্ট্রপতির গাড়ির কোনো নম্বর থাকে না ৷

সব রাজ্যেই গাড়ির নম্বরের ছক অনেকটা এক রকম ৷

> > > >

যেমন -

WB 01 AB 9898

এখানে WB হলো পশ্চিমবঙ্গ রাজ্যের কোড। 01 হলো পশ্চিমবঙ্গের কলকাতা জেলার পরিবহন দপ্তরের কোড। সাধারণত যে জেলায় রাজ্যের রাজধানী শহরটি অবস্থিত সেই জেলার পরিবহন দপ্তরের কোড হয় 01। সংরক্ষিত কোডটি নানা রাজ্যে নানাভাবে ব্যবহার করা হয়। যেমন কোথাও এটি নিবন্ধন নম্বরের অংশ (অর্থাৎ যদি ৯৯৯৯ টি নম্বর ব্যবহার হয়ে ফুরিয়ে যায় তাহলে এটিও কাজে লাগবে)। আবার কোথাও এটি বিশেষ বিশেষ ক্ষেত্রে ব্যবহার করা হয়, যেমন সরকারি গাড়ির নম্বর, গাড়ির শ্রেণিবিভাগ, ইত্যাদি। এই উদাহরণে সংরক্ষিত কোড হল AB। গাড়ির নিবন্ধন নম্বর হলো 9898।৷

পূর্ব ভারতের কয়েকটি রাজ্যের কোড নিম্নরূপ:

* পশ্চিমবঙ্গ - WB
* সিকিম - SK
* আসাম - AS
* মণিপুর - MN
* নাগাল্যান্ড - NL
* ত্রিপুরা - TR
* মিজোরাম - MZ
* অরুণাচল প্রদেশ - AR
* ওড়িশা - OR
* মেঘালয় - ML

বিষয়শ্রেণী:যানবাহন আইন
বাংলাদেশ কৃষি গবেষণা ইনস্টিটিউট

**বাংলাদেশ কৃষি গবেষণা ইনস্টিটিউট** বাংলাদেশের সর্ব বৃহৎ একটি গবেষণা প্রতিষ্ঠান যা ২০৫ টির ও বেশি কৃষি বিষয়ক ফসলের গবেষণা কার্যক্রম পরিচালনা করে। প্রতিষ্ঠানটি জয়দেবপুর, গাজীপুরে অবস্থিত। এই প্রতিষ্ঠানটি ডা.কাজী এম বদরুদ্দোজা দ্বারা স্থাপিত হয়েছে।

## ইতিহাস ও গঠন
১৮৮০ সালে ব্রিটিশ *ফেমিন কমিশনের* রিপোর্টের ভিত্তিতে 'বেঙ্গল ল্যান্ড রেকর্ডস ডিপার্টমেন্ট' প্রতিষ্ঠিত হয়। পরবর্তীতে কৃষি বিভাগকে এই ডিপার্টমেন্টের আওতামুক্ত করে 'পরমাণু কৃষি গবেষণাগার' প্রতিষ্ঠা করা হয়। রাষ্ট্রপতির আদেশ নং ৩২- *বাংলাদেশ কৃষি গবেষণা পরিষদ আদেশ, ১৯৭৩* বলে ৫ এপ্রিল, ১৯৭৩ সালে এই প্রতিষ্ঠানের নাম ‘বাংলাদেশ কৃষি গবেষণা ইনস্টিটিউট’ এ পরিবর্তন করে স্বায়ত্তশাসিত করা হয়। 

## কার্যক্রমসমূহ
* মাটি ও পানির বিজ্ঞান ভিত্তিক ব্যবস্থাপনার মাধ্যমে উদ্ভাবিত ফসলের বিভিন্ন জাতের মূল্যায়ন। 
* কৃষিক্ষেত্রে উদ্ভূত সমস্যা সমাধানে বিভিন্ন অঞ্চলে গবেষণা কেন্দ্র, উপকেন্দ্র, প্রকল্প এলাকা এবং খামার প্রতিষ্ঠা করা।
* দক্ষতার সাথে কৃষি কার্যক্রম পরিচালনার জন্য কৃষকদের প্রয়োজনীয় তথ্য সরবরাহ করা। 

## উইং সমূহ
* গবেষণা উইং
* সেবা ও সরবরাহ উইং
* প্রশিক্ষণ ও যোগাযোগ উইং
* পরিকল্পনা ও মূল্যায়ন উইং 

## উৎপাদন কত শতাংশ
* কন্দাল ফসল গবেষণা কেন্দ্র
* উদ্যানতত্ত্ব গবেষণা কেন্দ্র
* তৈল বীজ গবেষণা কেন্দ্র
* উদ্ভিদ কৌলি সম্পদ কেন্দ্র 

## গবেষণা বিভাগসমূহ
* মৃত্তিকা বিজ্ঞান বিভাগ
* কৃষিতত্ত্ব বিভাগ
* কৃষি পরিসংখ্যান এবং তথ্য ও যোগাযোগ প্রযুক্তি বিভাগ
* সরেজমিন গবেষণা বিভাগ
* উদ্ভিদ রোগতত্ত্ব বিভাগ
* উদ্ভিদ প্রজনন বিভাগ
* কৃষি অর্থনীতি বিভাগ
* মেশিনারী মেরামত ও রক্ষণাবেক্ষণ বিভাগ
* ফার্ম মেশিনারী বিভাগ
* পোস্টহারভেস্ট টেকনোলজি বিভাগ
* সেচ ও পানি ব্যবস্থাপনা বিভাগ
* বীজ প্রযুক্তি বিভাগ
* খামার বিভাগ
* উদ্ভিদ শারীরতত্ত্ব বিভাগ
* কীটতত্ত্ব বিভাগ
* জীব প্রযুক্তি বিভাগ
* অনিষ্টকারী মেরুদন্ডী প্রাণী বিভাগ

## উপাদানভুক্ত কৃষি কলেজ
* বাংলাদেশ কৃষি ইনস্টিটিউট
* পটুয়াখালী কৃষি কলেজ
* হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়

## দন গবেষণা কেন্দ্র
* কন্দ শস্য গবেষণা কেন্দ্র
* গম গবেষণা কেন্দ্র
* উদ্যান পালন সংক্রান্ত গবেষণা কেন্দ্র
* ডাল গবেষণা কেন্দ্র
* তেল শস্য গবেষণা কেন্দ্র
* মসলা গবেষণা কেন্দ্র

## আরো দেখুন
* কৃষি মন্ত্রণালয়

## তথ্যসূত্র

## বহিঃসংযোগ
* বারি গ্রন্থাগার: 

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:গবেষণা ও প্রশিক্ষণে স্বাধীনতা পুরস্কার বিজয়ী
বিষয়শ্রেণী:বাংলাদেশের কৃষি বিশ্ববিদ্যালয় ও মহাবিদ্যালয়
বিষয়শ্রেণী:১৯৭৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশের কৃষি গবেষণা প্রতিষ্ঠান
আমির খাঁ

**ওস্তাদ আমির খাঁ** (হিন্দি ভাষায়: अमीर ख़ान *আমীর্‌ খ়ান্‌*) (১৫ আগস্ট ১৯১২ - ১৩ ফেব্রুয়ারি ১৯৭৪) ছিলেন ভারতীয় শাস্ত্রীয় কণ্ঠশিল্পী এবং ইন্দোর ঘরানার প্রতিষ্ঠাতা। তিনি ভারতের শ্রেষ্ঠ ওস্তাদদের একজন ছিলেন।

## জীবনী
আমির খাঁ তৎকালীন ব্রিটিশ ভারতের ইন্দোর রাজ্যের এক সংগীত পরিবারে ১৯১২ সালের ১৫ আগস্ট জন্মগ্রহণ করেছিলেন।

## তথ্যসূত্র

## বহিঃসংযোগ

বিষয়শ্রেণী:১৯১২-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:ভারতীয় সঙ্গীতজ্ঞ
বিষয়শ্রেণী:ভারতীয় সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:ফার্সি সঙ্গীত
বিষয়শ্রেণী:ভারতে সড়ক দুর্ঘটনায় মৃত্যু
বিষয়শ্রেণী:মধ্যপ্রদেশের সঙ্গীতশিল্পী
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:পশ্চিমবঙ্গের সঙ্গীতজ্ঞ
অভিধান

থাম্ব|250px|বহুখণ্ডের একটি লাতিন অভিধান

**অভিধান** বা **শব্দকোষ** এক ধরনের বই, যাতে একটি নির্দিষ্ট ভাষার শব্দসমূহ বর্ণানুক্রমে তালিকাভুক্ত থাকে এবং শব্দসমূহের অর্থ, উচ্চারণ, ব্যুৎপত্তি, ব্যবহার ইত্যাদি বর্ণিত ও ব্যাখ্যায়িত থাকে। অভিধান বিভিন্ন রকমের হতে পারে। যেমন কোনো অভিধানে শব্দের এক ভাষা থেকে অন্য ভাষায় অনুবাদ থাকতে পারে, কোনো অভিধানে কোন শব্দ কীভাবে ব্যবহার হবে সেটির বর্ণনা থাকতে পারে; জীবনীর অভিধানে বিভিন্ন বিখ্যাত ব্যক্তিদের জীবনীর সংকলন থাকতে পারে, প্রযুক্তি সম্পর্কিত অভিধানে প্রযুক্তির সুনির্দিষ্ট বিভাগ সম্পর্কিত শব্দসমূহের অর্থ ও ব্যাখ্যা থাকে। অনেক সময় অভিধানের ব্যাপ্তি বিস্তৃত হয়ে বিশ্বকোষের কাছাকাছি চলে যেতে পারে। যদিও বিশ্বকোষে ভুক্তিসমূহের বিস্তৃত ব্যাখ্যা থাকে যেখানে অভিধান শব্দসমূহের ভাষাগত দিক সম্পর্কে মনোযোগ দিয়ে থাকে।

## ইতিহাস
সবচেয়ে পুরাতন অভিধান পাওয়া গেছে আকাডিয়ান সাম্রাজ্যের সময়কার দ্বিভাষিক সুমেরীয়-আকাডিয়ান শব্দমালার ওপর। আনুমানিক ২৩০০ খ্রিস্টপূর্বাব্দে রচিত এই অভিধান এবলা (বর্তমান সিরিয়া) এলাকাতে সন্ধান পাওয়া যায়। পরবর্তী সময়ে জানা মতে, বিশ্বে প্রথম অভিধান লেখা হয় লাতিন ভাষায় ১২২৫ সালে, যার সংকলক ছিলেন জন গারল্যান্ড। তবে ইংরেজি ভাষায় প্রথম ইংরেজি অভিধান সংকলন করেন রিচার্ড হুলোয়েট; ১৫৫২ সালে। এর শব্দ সংখ্যা ছিল প্রায় ২৬,০০০ এবং এতে প্রথম ইংরেজি শব্দের ইংরেজি অর্থ, পরে তার লাতিন প্রতিশব্দ ছিল। বর্তমান বিশ্বের সবচেয়ে বড়ো অভিধান The Oxford English Dictionary যেটা ২০ খণ্ডে প্রকাশিত। বাংলা ভাষায় (বাংলা থেকে বাংলা) প্রথম অভিধান সংকলন করেন রামচন্দ্র বিদ্যাবাগীশ; ১৮১৭ সালে। বাংলা একাডেমি ১৯৯২ সালে অখণ্ড পূর্ণাঙ্গ সংস্করণে 'বাংলা একাডেমি ব্যবহারিক বাংলা অভিধান' নামে অভিধান প্রকাশ করে। খ্রিস্টীয় দ্বিতীয় শতকের সময়ে ব্যবলীয়ন অভিধান *উর্রা=হুবুল্লু* সুমেরীয় ভাষার আরেকটি পুরাতন অভিধান।

## অভিধানের ভুক্তিতে কী থাকে
অভিধানের একটি ভুক্তি কী কী উপাদান নিয়ে গঠিত, তা নিচে বর্ণিত হল।

# শিরোশব্দ (এবং সেটির বিভিন্ন বানানভেদ)
# উচ্চারণের নির্দেশিকা
# শিরোশব্দটি বাক্যে কোন পদ হিসেবে প্রযুক্ত হয়, তার বিস্তারিত বিবরণ
# রূপতত্ত্ব: যেসব বিভক্তি সমস্যার সৃষ্টি করতে পারে, সেগুলির উল্লেখ
# বাক্যতত্ত্ব: শিরোশব্দের বাক্যতাত্ত্বিক সম্ভাবনা ও সেটির সাথে সংশ্লিষ্ট যেকোনও বাক্যতাত্ত্বিক সীমাবদ্ধতা।
# শিরোশব্দের বিভিন্ন অর্থের ব্যাখ্যা
# শিরোশব্দের ভাষায় ব্যবহারের উদাহরণ, যার মধ্যে শিরোশব্দের সাথে সহগ শব্দসমূহ, এবং স্থিরকৃত বা অর্ধ-স্থিরকৃত বাক্যাংশে শিরোশব্দটির ব্যবহার (যেমন বাগধারা)
# শিরোশব্দ থেকে সাধিত অন্যান্য শব্দরূপের তালিকা (যার ব্যাখ্যা থাকতেও পারে বা না-ও থাকতে পারে)
# সংশ্লিষ্ট অন্যান্য ভুক্তির প্রতিনির্দেশ
# শৈলী ও আনুষ্ঠানিকতা-স্তর বিষয়ে নির্দেশনা (প্রাসঙ্গিক হলে)
# প্রয়োগ: প্রায় সমার্থক শব্দ থেকে পার্থক্য; শব্দ ব্যবহারের লুক্কায়িত সমস্যার ব্যাপারে সতর্কীকরণ
# ব্যুৎপত্তি: শিরোশব্দের কালানুক্রমিক বিবর্তন

## আরও দেখুন
* অভিধান বিজ্ঞান
## তথ্যসূত্র

## বহিঃসংযোগ


বিষয়শ্রেণী:অভিধানবিজ্ঞান
বিষয়শ্রেণী:সন্ধানকর্ম
জাকির হুসেইন (দ্ব্যর্থতা নিরসন)

**জাকির হুসেইন** নামের বিখ্যাত ব্যক্তিদের মধ্যে রয়েছেন -

* জাকির হুসেইন (রাজনীতিবিদ) - ভারতের প্রাক্তন রাষ্ট্রপতি
* জাকির হুসেইন (তবলা বাদক) - ভারতীয় তবলা বাদক
*জাকির হুসেইন (ক্রিকেটার) - বাংলাদেশের সাবেক আন্তর্জাতিক ওডিআই ক্রিকেটার। (জন্মঃ ২ জানুয়ারি ১৯৭৭)

## আরও দেখুন

*জাকির হোসেন (দ্ব্যর্থতা নিরসন)
*জাকির হাসান (দ্ব্যর্থতা নিরসন)
*কাজী জাকির হাসান - বীর মুক্তিযোদ্ধা। মুক্তিযুদ্ধে অবদানের জন্য ২০১৮ সালে স্বাধীনতা পদক পান।
প্যান্ডোরা

thumb|upright|১৮৬১ সালের স্থাপত্যে প্যান্ডোরা
**প্যান্ডোরা** গ্রিক পুরাণ মতে প্রথম নারী। অলিম্পাসের দেবতারা যখন টাইটানদের কাছ থেকে স্বর্গ ছিনিয়ে নেয়, তার ও কিছু কাল পরে তারা পৃথিবীতে নতুন প্রাণী সৃষ্টি করার কথা ভাবে। এবং সে দায়িত্ব দেয়া হয় এপিমেথেউস ও প্রমিথিউস নামের দুই ভাইকে। এপিমেথেউস পৃথিবীতে নতুন প্রানীর সৃষ্টি করে এবং তাদের ভালো ভালো গুন দিয়ে দেয়া হয়। পরে প্রমিথিউস দেখে মানুষকে দেয়ার মত কোন বিশেষ গুনই আর বাকি নেই। সে তখন স্বর্গ থেকে আগুন চুরিকরে এনে মরনশীল মানুষের হাতে তুলে দেয় । আগুন চুরি করায় দেবরাজ জিউস প্রমিথিউস ও মানব জাতির উপরে রেগে গিয়ে তাদের শাস্তি দেয়ার জন্য, হেফেথাসকে দিয়ে একটি মাটির তৈরী নারী বানিয়ে নেন, এবং যার নাম দেয়া হয় *প্যান্ডোরা*। প্রত্যেক দেবতাই অবদান রেখেছে প্যান্ডোরা কে গড়ে তুলতে, সবাই কিছু না কিছু উপহার দিয়েছে প্যান্ডোরাকে। প্যান্ডোরাকে তৈরীকরার জন্য ভালোবাসার দেবী আফ্রোদিতিকে বেছে নায়া হয় মডেল হিসেবে, আফ্রোদিতি তাকে দেয় সৌন্দর্য্য-লাবণ্য-আকাঙ্ক্ষা। হার্মিস তাকে দেয় চাতুর্য ও দৃঢ়তা, এ্যাপোলো নিজে তাগে সঙ্গীত শেখায় এভাবে প্রত্যেক দেবতাই তাদের নিজেদের সেরাটা দিয়ে সাজিয়ে তোলে প্যান্ডোরাকে। সবশেষে দেবরাজ জিউসের স্ত্রী হেরা প্যান্ডোরাকে উপহার দেয় হেরার অনন্য বৈশিষ্ট্য কৌতূহল। প্যান্ডোরাকে দেবতাদের তরফ থেকে উপহার হিসেবে পাঠানো হয় এপিমেথেউসের কাছে, তাকে বলা হয় তার ভাই এর কৃতকর্মের জন্য তারওপর কোন রাগ নেই সেটা প্রমাণ করার জন্য জিউস এই উপহার পাঠিয়েছে। এপিমেথেউসের ভবিষ্যৎদ্রষ্টা ভাই প্রমিথিউস তাকে নিষেধ করেছিলো দেবতাদের কোন উপহার গ্রহণ করতে। কিন্তু প্যান্ডোরাকে দেখামাত্র তার প্রেমে পড়ে যান এপিমেথেউস। এপিমেথেউস-প্যান্ডোরার বিয়েতে প্যান্ডোরাকে দেবরাজ জিউস উপহার দেন এক অপূর্ব বাক্স কিন্তু নিষেধ করে দেনএটি খুলতে। যতদিন এটি বন্ধ থাকবে ততদিন ই সুখে-শান্তিতে এপিমেথেউস ঘর করতে পারবে প্যান্ডোরা এটাও বলেন তিনি।দেবরাজ জিউসের নিষেধাজ্ঞা পরাস্ত হয় দেবরাণী হেরার দেয়া উপহার কৌতূহল এর কাছে। বিয়ের উপহার একবার দেখতে প্যান্ডোরা বাক্সটি খোলামাত্র বাক্সবন্দী রোগ-জরা-হিংসা-দ্বেষ-লোভ-মিথ্যা ইত্যাদি সব স্বর্গীয় নিচুতা ছড়িয়ে পরে মানুষের পৃথিবীতে, প্যান্ডোরা যখন বাক্সটা বন্ধ করতে পারে তখন শুধু আশা রয়ে যায় সেই বাক্সে। এভাবেই পৃথিবীর প্রথম ও একমাত্র সর্বগুণে গুণান্বিত স্বর্গীয় মানবী পৃথিবীর জন্য নিয়ে আসে নারকীয় দুর্ভোগ।

## বহিঃসংযোগ
* Story of Pandora's Jar at The Classics Pages

বিষয়শ্রেণী:গ্রিক পুরাণের চরিত্র
বিষয়শ্রেণী:পুরাণে নগ্নতা
বিষয়শ্রেণী:গ্রিক পুরাণে নারী
বিষয়শ্রেণী:পৌরাণিক প্রথম মানব
আল্লা রাখা খান

**ওস্তাদ আল্লারাখা** (২৯ এপ্রিল ১৯১৯ - ৩ ফেব্রুয়ারি ২০০০) ছিলেন একজন বিখ্যাত তবলা বাদক এবং বিখ্যাত তবলা বাদক ওস্তাদ জাকির হুসেইন তারই সন্তান।

ওস্তাদ আল্লারাখা ১৯১৯ খ্রিষ্টাব্দে পাঞ্জাবের গুরুদাসপুর জেলার রতনগড় গ্রামে জন্মগ্রহণ করেন। ওস্তাদ আল্লারাখার বাবা ছিলেন একজন কৃষক। তার বাবা ভেবেছিলেন তার ছেলেও তার মতো কৃষিকাজে মনোনিবেশ করবে। কিন্তু বস্তবে তা ঘটেনি। কৃষিকাজে আল্লারাখার কোনো আগ্রহ ছিল না। তার আগ্রহ ছিল সঙ্গীতে।

১৯৭১ সালে আমেরিকার নিউইয়র্ক শহরের ম্যাডিসন স্কোয়ার গার্ডেন এ "The Concert for Bangladesh " এ সেতারবাদক রবি শংকর ও বিখ্যাত সরোদবাদক ওস্তাদ আলী আকবর খানের যন্ত্রসংগীতের সাথে তবলায় ছিলেন ওস্তাদ আল্লা রাখা খান।

## তথ্যসূত্র

## বহিঃসংযোগ

বিষয়শ্রেণী:১৯১৯-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:ভারতীয় বাদ্যশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:জম্মু জেলার ব্যক্তি
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:তবলা বাদক
বিষয়শ্রেণী:কালিদাস সম্মান প্রাপক
ব্রকলি

**ব্রকলি** বা **ব্রোকোলি** ক্রসিফেরী গোত্রের অন্তর্ভুক্ত শীতকালীন সবজি। এতে ক্যালসিয়াম, পটাশিয়াম, ফোলেট, আঁশ আছে। এতে Phytonutrients থাকায় হৃদরোগ, বহুমূত্র এবং ক্যান্সার প্রতিরোধ করে। ব্রকলি জারণরোধী (antioxident) ভিটামিন এ এবং সি সরবরাহ করে কোষের ক্ষতি রোধ করে।  সাধারণত তিন ধরনের ব্রোকোলি বেশি দেখা যায়।

## পুষ্টি

ব্রকলিতে পাওয়া যায় উচ্চমাত্রার ভিটামিন সি। দিনে মাত্র ১০০ গ্রাম ব্রকলি শরীরে প্রতিদিনের ভিটামিন সি এর চাহিদার ১৫০% পূরণ হতে পারে।

## চাষ
প্রতি শতক জায়গায় ২৫-৩০ দিন বয়সের ২০০টি চারা রোপন করে মাত্র ৫০-৬০ দিন পরই ৪০ মণ ব্রকলি উৎপাদন  করা সম্ভব। ব্রকলী সাধারণত দোআঁশ ও এঁটেল দোআঁশ মাটিতে ভাল হয়। মাটি ভালভাবে চাষ ও মই দিয়ে ঝুরঝুরে করে তৈরি করতে হয়। মধ্য ভাদ্র-মধ্য পৌষ এর মধ্যে বীজ বপন ও চারা রোপন করতে হয়। ২৫-৩০ দিন বয়সের চারা ৫০ সেন্টিমিটার দূরত্বে রোপন করতে হয়। এরপর একর প্রতি গোবর ৬ টন, ইউরিয়া ১০০ কেজি, টি এস পি ৭০ কেজি ও পটাশ ৫৫ কেজি প্রয়োগ করলে চাষ ভাল হয়।

## গ্যালারি

## তথ্যসূত্র

## বহিঃসংযোগ

* WHFoods.com: Broccoli 
* PROTAbase on ''Brassica oleracea (cauliflower and broccoli)''
* List of North-American broccoli cultivars, USDA/ARS Vegetable Laboratory

বিষয়শ্রেণী:সবজি
বিষয়শ্রেণী:ভোজ্য উদ্ভিদ
বিষয়শ্রেণী:খাদ্য উদ্ভিদ জাত
বিষয়শ্রেণী:ইউরোপে উদ্ভূত ফসল
বনমরিচ

**বন মরিচ** এক জাতীয় বনজ ফল যা ভেষজ হিসেবে বহুল ব্যবহৃত হয়।   (Ammannia baccifera ) অন্যান্য স্থানীয় নামের মধ্যে Blistering Ammannia, Acrid weed, Monarch redstem, Tooth cup উল্লেখযোগ্য। এটি Lythraceae পরিবার ভুক্ত একটি উদ্ভিদ, অন্যান্য প্রজাতির মধ্যে Ammannia vescicatoria, Ammannia aegyptiaca এর নাম উল্লেখ করা যায়।

বনমরিচ একটি খাড়া, শাখা সমৃদ্ধ, হালকা পাতলা গুল্ম। বছর শেষে মরে যায়। এটি খোলা সেঁতসেতে জায়গায় পাওয়া যায়। এটি ১০-১৫ সেঃ মিঃ উচ্চতা বিশিষ্ট হয়। চার টি কৌনিক শাখা থাকে। পাতাগুলি ৩.৫ সেঃমিঃ হয়ে থাকে। ফুলগুলো ছোট হয় প্রায় ১.২ মিঃ মিঃ রং হয় সবুজাভ এবং গুচ্ছাকারে থাকে।

এর পাতা খুব ঝাঝালো স্বাদ যুক্ত হওয়ার কারণে এর নামকরণ বনমরিচ হয়েছে বলে ধারণা করা হয়।

এটি একটি ভেজষ গাছ। এর পাতা বিভিন্ন চর্মরোগে গ্রামীণ চিকিৎসায় ব্যবহার করা হয়। এর ছাই ও তেলের মিশ্রণ ভাইরাস জনিত চর্মরোগে বিশেষ উপকার পাওয়া যায়। অন্যান্য চর্মরোগেও এটা ব্যবহৃত হয়ে থাকে। পাকস্থলির বিভিন্ন সমস্যার সমাধানের জন্য এর পাতার রস ব্যবহার করা হয়। দাদরোগেও সারাতে এটি উপকারী আছে।

## তথ্যসূত্র

বিষয়শ্রেণী:ঔষধি উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
নীলাম্বরী

**নীলাম্বরী** একটি নীল রঙা মনোরম ফুল। নীলাম্বরী গাছের বৈজ্ঞানিক নাম *Delphinium dasycaulon* ; পরিবার Ranunculaceae। এর ইংজেী নাম 'Malabar Delphinium। সুপ্রশস্ত নীলাম্বরী গাছের উচ্চতা ৫০ - ১০০ সেঃ মিঃ। এটি বর্ষজীবি গুল্ম জাতীয় উদ্ভিদ। এর কাণ্ড সোজা, ফাঁপা। শাখার শেষ প্রান্ত থেকে উদ্ভূত লতার অগ্রভাগে অক্টোবর মাসে ফুল ধরে। পাঁচটি পাঁপড়ি সুবিন্যস্ত। পাঁপড়ির ঊর্ধাংশে সাদা ছোপ আছে। ফুলটি বিষাক্ত। 

## তথ্যসূত্র


বিষয়শ্রেণী:ফুল
বিষয়শ্রেণী:গুল্ম
বিষয়শ্রেণী:উদ্যান উদ্ভিদ
বিষয়শ্রেণী:ঔষধি উদ্ভিদ
একাঙ্গী

**বাংলা নাম একাঙ্গী বা ভুঁই চম্পা** (Kaempferia galanga) এটি Zingiberaceae পরিবারে অন্তর্গত একটি উদ্ভিদ ।অন্যান্য নামের মধ্যে Aromatic Ginger, Resurrection lily, Lesser galangal, Sand ginger এইগুলি উল্লেখ করা যায়।

একাঙ্গী বা সুরভিত আদা দক্ষিণ চীন, তাইওয়ান, কম্বোডিয়া এবং ভারতে এলাকাতে মূলত খুঁজে পাওয়া যায়। দক্ষিণ এশিয়া জুড়ে ও বিস্তীর্ণভাবে এর চাষ করা হয়। এটি থাই ও চাইনীজ রান্নাতে এটি ব্যবহার করা হয়। পাতা পুরু এবং গোলাকৃতি মাটির সাথে লাগানো অবস্থায় থাকে। নতুন পাতা ক্ষুদ্র রাইজোম থেকে বসন্তকালে বাড়তে শুরু করে। গ্রীষ্মকালে এক অথবা দুই ফুলটি ফুল হয়। দুই মাস পর্যন্ত ফুল ফোটে। - পাতা হেমন্তকালে মরে যায় এবং রাইজোম শীতকালের সুপ্ত অবস্থায় চলে যায়। শুকনা বা তাজা রাইজোম মসলা হিসেবে এশীয়ান ও চাইনীজ রান্নাতে ব্যবহার করা হয়। মৎস শিকারের চারা তৈরীতে এটি ব্যবহার হয়। এটা চাষ করে প্রচুর অর্থ উপাজন করা সম্ভব

বিষয়শ্রেণী:ফুল
বিষয়শ্রেণী:মসল্লা
বিষয়শ্রেণী:ভেজষ উদ্ভিদ
বিষয়শ্রেণী:সুগন্ধি উদ্ভিদ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
আর্কমিনিট এবং আর্কসেকেন্ড

**আর্কমিনিট**, **মিনিট আর্ক** () কৌণিক পরিমাপের একটি বিশেষ একক, যা ' প্রতীকের মাধ্যমে প্রকাশ করা হয়। এক ডিগ্রির  অংশকে এক আর্কমিনিট বলা হয়। যেহেতু এক ডিগ্রি একটি সম্পূর্ণ ঘূর্ণনের পূর্ণ  অংশ, সেহেতু এক আর্কমিনিট একটি ঘূর্ণনের  অংশের সমান। নটিক্যাল মাইল মূলত পৃথিবীর অক্ষাংশের এক মিনিট হিসাবে সংজ্ঞায়িত হয়েছিল, সুতরাং পৃথিবীর প্রকৃত পরিধি ২১,৬০০ নটিক্যাল মাইলের খুব কাছাকাছি। এক আর্কমিনিট হলো  রেডিয়ান।

**আর্কসেকেন্ড** () কৌণিক পরিমাপের একটি বিশেষ একক, যা '' প্রতীকের মাধ্যমে প্রকাশ করা হয়। এক আর্কমিনিটের  অংশকে, এক ডিগ্রীর  অংশকে, একটি ঘূর্ণনের  অংশকে এবং এক রেডিয়ানের  (প্রায় ) অংশকে আর্কমিনিট বলা হয়।

## প্রতীক ও সংক্ষিপ্তরূপ
পূরক চিহ্ন (′) (U+2032) আর্কমিনিটকে প্রকাশ করে, যদিও একক উদ্ধৃতি (') (U+0027) সাধারণত ব্যবহৃত হয় যেখানে কেবলমাত্র অ্যাস্‌কি অক্ষরই অনুমোদিত। এক আর্কমিনিটকে ১′ হিসেবে লেখা হয়।

## তথ্যসূত্র

বিষয়শ্রেণী:একক
জতুগৃহ (উপন্যাস)

**জতুগৃহ** সুবোধ ঘোষের প্রখ্যাত উপন্যাস। উপন্যাসটি অবলম্বনে একাধিক চলচ্চিত্র নির্মিত হয়েছে। পশ্চিমবঙ্গে তপন সিংহ ঐ নামে এবং বোম্বেতে হিন্দীতে একটি ছবি নির্মিত হয় 'ইজাজাত' নামে যার পরিচালনায় ছিলেন গুলজার।

তাছাড়া মহাভারত-এ জতুগৃহ বলতে বোঝায় সেই গৃহ যেখানে পঞ্চপান্ডব ও কুন্তীকে জ্বলন্ত দগ্ধ করার জন্য দুর্যোধন পক্ষ ঘি ও অন্যান্য দাহ্য বস্তু দিয়ে নির্মাণ করে। কিন্তু দুর্যোধনের চক্রান্ত ব্যর্থ করে বেঁচে আসেন পঞ্চপান্ডব এবং পরিবর্তে পুড়ে ছাই হয় এক নিষাদী ও তার পাঁচ পুত্র সন্তান।

অনেক সময় জ্বালা-যন্ত্রণার উপমা হিসেবে সাহিত্যে এই জগতকে জন্তুগৃহের সাথে তুলনা করা হয়।

## তথ্যসূত্র

বিষয়শ্রেণী:বাংলা ভাষার উপন্যাস
এপসাইলন এরিড্যানি

**এপসাইলন এরিড্যানি** (ইংরেজি ভাষায়: Epsilon Eridani) একটি কে২ শ্রেণীর প্রধান ধারার তারা যার অবস্থান যামী মণ্ডলে। যামী মণ্ডলের ইংরেজি নাম এরিড্যানাস।  এরিড্যানাসের বর্গীয় নাম এরিড্যানি। এভাবেই এপসাইলন এরিড্যানাস নামটি এসেছে। এই তারার সবচেয়ে গুরুত্বপূর্ণ বৈশিষ্ট্য হচ্ছে, এটি সৌরজগৎ থেকে তৃতীয় নিকটতম। এই তারা বেশ নবীন, বয়স এক বিলিয়ন বছরেরও কম। বয়স কম হওয়ার কারণে এর চৌম্বক ক্রিয়া সূর্যের চেয়ে অনেক বেশি, আর এ কারণেই এ তারা থেকে আসা নাক্ষত্রিক ঝড় সৌর ঝড়ের তুলনায় ৩০ গুণ বেশি শক্তিশালী। এর ঘূর্ণনকাল ১১.১ দিন, সূর্য থেকে একটু বেশি। এটা সূর্য থেকে বেশ ছোট, ভরও বেশ কম। এর ভেতরে ধাতব পদার্থ তথা হিলিয়ামের চেয়ে বেশি পারমাণবিক সংখ্যাবিশিষ্ট মৌলের পরিমাণ কম।

২০০৬ সালে এপসাইলন এরিড্যানির চারদিকে ঘূর্ণায়মান একটি গ্রহের সন্ধান পাওয়া যায়। এই গ্রহটি প্রতি ২৫০২ দিনে তারাটিকে একবার আবর্তন করে, তারা থেকে এর দূরত্ব ৩.৪ জ্যোতির্বিজ্ঞান একক (৫০৫ মিলিয়ন কিমি)। ২০০৮ সাল পর্যন্ত সকল তথ্য অনুসারে, এপসাইলন এরিড্যানিই সূর্যের সবচেয়ে কাছের তারা যার চারদিকে গ্রহ আছে। আরও আশ্চর্যজনক বিষয় হচ্ছে, এই তারার চারদিকে দুটি গ্রহাণু বেষ্টনী আছে, আমাদের সৌরজগৎে গ্রহাণু বেষ্টনী যেখানে মাত্র একটি। গ্রহাণু বেষ্টনীদ্বয়ের মধ্যে একটি তারা থেকে ৩ জ্যোএ দূরে, অন্যটির দূরত্ব ২০ জ্যোএ। দ্বিতীয় গ্রহাণু বেষ্টনীর পদার্থে কিছু আন্দোলন দেখে বিজ্ঞানীরা ধারণা করছেন, এর আশেপাশেই দ্বিতীয় আরেকটি গ্রহ আছে।

এই তারা সূর্য থেকে তৃতীয় নিকটবর্তী। এজন্যই অনেক কল্পবিজ্ঞান রচনায় এই তারার কথা পাওয়া যায়। নাক্ষত্রিক অভিযানের অন্যতম লক্ষবস্তু হিসেবে এই তারার নাম করা যেতে পারে।

## গ্রহ জগৎ

## আরও দেখুন
* নিকটবর্তী তারাসমূহের তালিকা

## তথ্যসূত্র

বিষয়শ্রেণী:বেয়ার বস্তু
বিষয়শ্রেণী:যামী মণ্ডল
বিষয়শ্রেণী:এইচডি ও এইচডিই বস্তু
বিষয়শ্রেণী:এইচআইপি বস্তু
বিষয়শ্রেণী:কে-ধরনের প্রধান ধারার তারা
বিষয়শ্রেণী:গ্রহ ব্যবস্থা
বিষয়শ্রেণী:প্রাচীনকাল থেকে জ্ঞাত জ্যোতির্বৈজ্ঞানিক বস্তু
বিষয়শ্রেণী:কে-ধরণের প্রধান ধারার তারা